1-ва английска езикова гимназия
Първа английска езикова гимназия е средно училище с изучаване на чужди езици в София.

Старото име на гимназията (преди 1993 г.) е 114-а английска езикова гимназия „Лиляна Димитрова“ (съкратено 114 АЕГ).

История 
Създадена през 1958 г. в София, като наследник на английския отдел към 35. гимназия с изучаване на руски език. От 1960 г. се намира в сградата на бул. „Дондуков“ №60, която споделя със 112 ОУ.

През 1978 г. става асоциирано училище с ЮНЕСКО. Смята се за едно от най-добрите училища в България.

Дълги години директор на гимназията е Бонка Бъчварова, заменена от Нели Младенова, а по-късно от Ирина Васева. Директор е Нели Петрова – възпитаник на гимназията, преподавател по география. Преподавателите по английски език в гимназията освен това са и автори на едни от най-добрите български учебници за изучаване на английски език и английска литература.

През 2008 г. е учредено сдружение „Алумни асоциация Първа английска езикова гимназия – София“, което обединява всички завършили гимназията, без оглед на годината на дипломирането или постъпването им в нея. Алумни асоциацията осъществява дейност в частна полза на членовете си, както и в полза на всички учащи се или дипломирали се в гимназията, включително и в полза на нейни бивши и настоящи преподаватели, служители и ръководители, като между основните цели на асоциацията са развитието на мрежа от социални контакти, подпомагане на училищната дейност, на културните, спортните и социалните мероприятия, организирани или подкрепяни от гимназията, утвърждаване на обществения престиж и популярност на гимназията.

Ученически клубове 

 Клуб ООН – клуб за всеки любител на международните отношения, политика и икономика. Организират симулационни игри „модели“ на различни органи, като участниците в тях влизат в ролята на делегат, представящ конкретна нация и решаването на проблеми от световен мащаб. Членовете на клуба развиват умения като дипломация, ораторско майсторство и критично мислене.
 Клуб „Родолюбие и отечествознание“ – Клуб „Родолюбие и отечествознание“ е независима младежка организация, стремяща се към разпространението на българската история, култура и традиции. Цели поддържането на патриотичния дух сред обществото и в учебните заведения в България и извън нея. Освен с академична дейност, Клубът насърчава спортните и благотворителните инициативи. Организират се и пътувания из различните краища на страната с цел прякото опознаване на Родината ни. Клубът е основан от Владимир Чешмеджиев, който е син на актьора Христо Чешмеджиев през 2018.
 Авиоклуб Young Wings – клуб за любителите на авиацията и космонавтиката.
 Акробатичен рокендрол състав
 Вокална група
 Debates Club FELS Sofia – клуб за дебати. Отборите на клуба са традиционно на челните места на национални и международни състезания.
 Духов оркестър – Съставен от повече от 30 членове. Инструментите, между които учениците могат да избират, са тромпет, тромбон, алтхорна, туба, кларинет, флейта, басфлигорна, ударни, пиколо флейта, саксофон и др.
 Eco-Bio Club "Green Clover" FELS – клуб за екология и опазване на околната среда
 Fashion Design Club FELS – клуб за мода
 Interact club Sofia-Tangra FELS – част от Ротари клуб Д2482
 Клуб към Българския младежки Червен кръст
 Клуб International
 Клуб ЮНЕСКО
 „Кулинарни експерти“ – клуб по кулинария
 Мажоретките на Първа АЕГ
 Машините – клуб за ърбън и хип-хоп танци
 Модел на Европейския Парламент (МЕП) – създаден през 1994 година, за да представи на младите хора процеса на европейската интеграция и да засили интереса им към европейската принадлежност.
 Our Ingenious Care (OIC) FELS – клуб за защита на животните. OIC спонсорира Софийския зоопарк и е осиновител на чернобелите лемури, обитаващи зоологическата градина.
 PTPI – The Doves Chapter – The Doves Chapter е ученически клон на основаната през 1956 г. от американския президент Дуайт Айзенхауер организация People to People International (PTPi).
 Photoclub FELS – клуб за фотография
 Спортни отбори – волейбол, футбол, баскетбол, петанк, тенис, шахмат
 Състав за народни танци – съставът участва на мероприятия и събори в София и страната.
 Zelen Domat Newspaper – журналистическият клуб на Първа АЕГ, издаващ едноименния вестник.

Възпитаници 
 Андрей Цеков – министър на регионалното развитие и благоустройството (2023 – ), заместник-министър на финансите (2021 – 2022), юрист и политик
 Вяра Анкова – журналист
 Владимир Атанасов – икономист, преподавател
 Васил Терзиев – бизнесмен
 Филип Боков – дипломат, политик
 Ирина Бокова – дипломат, политик
 Илиян Василев – дипломат
 Петър Бонев – актьор, фотограф и графичен дизайнер
 Николай Василев – философ, политик, министър на образованието и науката (1991 – 1992)
 Борис Велчев – юрист, главен прокурор, председател на Конституционния съд
 Георги Ганев – икономист
 Петко Георгиев – журналист
 Илия Григоров – един от членовете на ЛОГО5
 Румен Даскалов (р. 1958), историк
 Константин Димитров – дипломат и политик
 доц. д-р Преслав Димитров – икономист и преподавател
 Филип Димитров – политик, министър-председател на България (1991 – 1992)
 Борислав Дионисиев – предприемач
 Огнян Дойнов – политик и дипломат
 Валентин Златев – бизнесмен
 Анри Кисиленко – писател и психиатър
 Румяна Коларова – политолог, доцент в СУ „Св. Кл. Охридски“
 Любов Костова – директор на Британския съвет
 Чавдар Кънчев – банкер
 Любомир Кючуков – политик и дипломат
 Йордан Лозанов – журналист
 Даниел Лорер – предприемач, министър на иновациите и растежа (2021 – 2022)
 Вени Марковски – интернет пионер
 Николай Зотов – Професор физик
 Николай Младенов – политик, министър на външните работи (2010 – 2013)
 Неделчо Неделчев – финансист
 Георги Папакочев – журналист и фотограф
 Савина Николова – главен редактор на издателство Orange Books
 Атанас Папаризов – политик
 Георги Пирински – политик
 Елена Поптодорова – дипломат и политик
 Николай Радев – икономист
 Ирина Русева – журналист
 Крум Савов – журналист
 Мария Стефанова – журналист
 Николай Стоилов – актьор и писател
 Яна Бюрер Тавание – журналист, правозащитник
 Стефан Кючуков – адвокат
 Тодор Танев – професор в СУ „Св. Кл. Охридски“, министър на образованието и науката (2014 – 2016)
 Панайот Танчев – професор по ортопедия и травматология, МУ – София
 Росица Ташева – литературен преводач
 Даниел Томов – финансист
 Трайчо Трайков – министър на икономиката, енергетиката и туризма (2009 – 2012), кмет на район „Средец“
 Илко Шивачев – дипломат
 Стефан Гладилов – професор от МУ-София

Външни препратки 
 Официален сайт
 Страница във Facebook
 Портал на Първа английска езикова гимназия
 Сайт на Алумни асоциация Първа английска езикова гимназия 
 Групата за алумни на Първа английска езикова гимназия в LinkedIn
 Страница на мажоретния състав във Facebook
 Локация на Първа английска езикова гимназия във Foursquare

Вижте също 
 Втора английска езикова гимназия

Бележки 

 001
Английски гимназии
Основани в България през 1958 година